Damnation (telesaila)

***Damnation*** Ameriketako Estatu Batuetako drama telesail bat da. Universal Cable Productions eta Netflixen arteko koprodukzioa da. Telesaila 2017ko azaroaren 7an estreinatu zen, Netflixen bidez mundu eta mundu osoan zehar. Denboraldi bakarraren ostean, 2018ko urtarrilaren 25an bertan behera geratu zela iragarri zuten.

## Sinopsia 
1930. hamarkadan kokatuta, Depresio Handiko langile gerra erdian, Seth Davenporten istorioa kontatzen du Damnationek, iragan bortitzeko gizona eta apaiza predikariaren itxura egiten duena herriko langileekin batera iraultza egiten saiatzeko industria gizon diruzaleen, bertako bankuaren, Sheriff departamenduaren eta egunkariaren ustelkeriaren aurrean. Bere aurrean Creeley Turnen izango du, Pinkerton Detektibe Agentziarentzako lan egiten duena industrialisten zerbitzura langileen huelga geldiarazteko. Herriko jendeak eta industriaren jabeek ez dakitena zera da: Seth eta Creeley anaiak dira.

## Aktoreak eta pertsonaiak 
Hasieran Aden Youngek egin behar zuen pertsonaia nagusiaren papera.

### Nagusiak 
* Killian Scott:​ Seth Davenport
* Logan Marshall-Green: Creeley Turner
* Sarah Jones​: Amelia Davenport
* Chasten Harmon: Bessie Louvin
* Christopher Heyerdahl​:Don Berryman
* Melinda Page Hamilton​: Connie Nunn
* Joe Adler: D. L. Sullivan

### Bestelakoak 
* Paul Rae: Melvin Stubbs
* Phillipa Domville: Martha Riley
* David Haysom: Deputy Raymond Berryman
* Dan Donohue: Calvin Rumple
* Tom Butler: Burt Babbage
* Juan Javier Cardenas: Lew Nez
* Arnold Pinnock: Victor
* Teach Grant: Preston Riley
* Gabriel Mann: Martin Eggers Hyde
* Zach McGowan: Tennyson Duvall
* Timothy V. Murphy: Gram Turner
* Bradley Stryker: Tanner Phillips
* Rohan Mead: Sam Riley Jr.
* Alexis McKenna: Brittany Butler
* Hannah Masi: Cynthia Rainey
* Nola Augustson: Della

### Bereziak 
* Luke Harper: Pitchfork Perry

## Ekoizpena 
Telesaila 2017ko maiatzaren 12an agindu zuten.

### Abiapuntua 
Istorioak benetako gertakizunak hartzen ditu abiapuntu moduan. 1930. hamarkada hasieran Farmers' Holiday Association elkarteak nekazariak huelgara deitu zituen, telesaila gehienbat  gauzatzen den Iowa estatuan hain zuzen. “Penny auction” edo zentimo enkantea deritzon teknika ere ohikoa zen garaian nekazarien artean haien lurrak bankuak eraman ez zitzan.

Aldi berean Kentuckyn eman zen ikatz meatzarien grebak (Harlan Country War edo Bloody Harlan izenez ezaguna) garrantzia du gidoian. JH Blair sheriffa eta Florence Reece pertsonaia historikoak dira biak, eta Reecek bigarren atalean abesten duen “Which side are you on?” folk abestian Blair sheriffak Harlanen egindakoari erreferentzia egiten zaio.

Bai Creeley Turner kontratatzen duen Pinkerton Detektibe Agentzia eta bai Connie Nunn kontratatzen duen William J. Burns International Detective Agency benetako agentziak izan ziren, 1930. hamarkadan grebak geldiarazten zituztenak.

Aldi berean, Black Legion taldea izen bereko talde paramilitar faxistan oinarrituta dago, gutxiengo etniko, politiko eta erlijiotseun aurka egiten zutenak, baita huelgetan parte hartzen zuten langileen kontra ere.

### Atalak 
## Eztabaida 
2018ko urtarrilaren 25ean telesaila bertan behera geratuko zela iragarri zutenean jende askok erabaki hori aldatzeko eskatu zuen plataforma ezberdinen bidez.

## Erreferentziak 
## Kanpo estekak